αρχοντος αριστιωνος του αναξανδριδα μηνος δαιδαφοριου βουλευοντων ταν πρωταν εξαμηνον σωσιπατρου του αιακιδα πατρωνος του ιαταδα γραμματευοντος δε αγιωνος του εχεφυλου επι τοισδε απεδοντο ξενων αριστοβουλου και φιλοκρατης θευφραστου τωι απολλωνι τωι πυθιωι σωμα ανδρειον παιδαριον ωι ονομα σωσινικος το γενος οικογενη τιμας αργυριου στατηρων εικοσι και ταν τιμαν εχοντι πασαν καθως επιστευσε σωσινικος τωι θεωι ταν ωναν εφ ωι τε ελευθερος ειμεν και ανεφαπτος απο παντων τον παντα βιον ποιων ο κα θεληι και αποτρεχων οις κα θεληι. βεβαιωτηρ κατα τους νομους τας πολιος ξενων αριστοβουλου. ει δε τις εφαπτοιπο σωσινικου επι καταδουλισμωι βεβαιον παρεχοντων τωι θεωι ταν ωναν ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες ως ελευθερον εοντα αζαμιοι εοντες οι συλεοντες και ανυποδικοι πασας δικας και ζαμιας. μαρτυροι τοι ιερεις του απολλωνος αρχων καλλια αθαμβος αβρομαχου και οι αρχοντες σωσιπατρος πατρων αγιων και ιδιωται τιμοκριτος αγιων πολυκλειτου ατεισιδας.
Phokis — Delphi — Nov./Dec. 126 BC
 Nov./Dec. 126 BC